rejauldu/bengali-wikipedia huggingface dataset:
হ্যারল্ড অ্যাড্রিয়ান রাসেল "কিম" ফিলবি (ইংরেজি: Kim Philby)(১ জানুয়ারি ১৯১২ - ১১ মে ১৯৮৮) ছিলেন একজন ব্রিটিশ গোয়েন্দা কর্মকর্তা এবং সোভিয়েত ইউনিয়ন এর জন্য ডাবল এজেন্ট। ১৯৬৩ সালে, তিনি কেমব্রিজ ফাইভ, দ্বিতীয় বিশ্বযুদ্ধ এবং সোভিয়েত ইউনিয়নের কাছে স্নায়ুযুদ্ধ প্রথমদিকে তথ্য প্রেরণকারী একটি গুপ্তচর বলয়ের সদস্য হিসাবে প্রকাশিত হয়েছিল। । পাঁচটির মধ্যে ফিলবি সোভিয়েতদের গোপন তথ্য সরবরাহে সবচেয়ে সফল ছিলেন বলে মনে করা হয়।Kim Philby in the Encyclopædia Britannica Online, retrieved 16 November 2009.   তথ্যসূত্র   বিষয়শ্রেণী:১৯১২-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:সোভিয়েত স্পাই বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ব্রিটিশ সাম্যবাদী বিষয়শ্রেণী:ইংরেজ পুরুষ সাংবাদিক বিষয়শ্রেণী:কেজিবি কর্মকর্তা
রাঢ়িশাল করাব উচ্চ বিদ্যালয় বাংলাদেশের হবিগঞ্জ জেলার লাখাই উপজেলার একটি শিক্ষাপ্রতিষ্ঠান, যা ১৯৪৩ খ্রিষ্টাব্দে প্রতিষ্ঠিত হয়। বিদ্যালয়টি লাখাই উপজেলার করাব ইউনিয়নের রাঢ়িশাল গ্রামে লাখাই-হবিগঞ্জ সড়কের পাশে সুবিশাল জায়গা নিয়ে অবস্থিত।  ইতিহাস thumb|নতুন একাডেমিক ভবন। ব্রিটিশরা যখন বাংলাদেশ শাসন করছিল তখনকার সময়ে এই বিদ্যালয়টি করাব ও রাঢ়িশাল দুটি গ্রামের স্থানীয় বিখ্যাত ব্যক্তিত্ব দ্বারা ১৯৪৩ সালে প্রতিষ্ঠিত হয়েছিল। এই উচ্চ বিদ্যালয় প্রতিষ্ঠার জন্য আরো অজানা অনেকেই তাদের অনুদান ও মূল্যবান সময় দিয়ে স্মরণীয় হয়ে আছেন। এই বিদ্যালয় একটি স্বাভাবিক ভবন নিয়ে শুরু করে এবং পরবর্তীতে শিক্ষা মন্ত্রণালয় ও স্থানীয় সরকার প্রকৌশল এর সহায়তায় এখন চারটি বিশাল ভবনের অধিকারী।  অবস্থান এই বিদ্যালয়টি রাঢ়িশাল গ্রামের উত্তর-পশ্চিমে এবং করাব গ্রামের দক্ষিণ পশ্চিমে হবিগঞ্জ লাখাই সড়কের পাশে। হবিগঞ্জ-লাখাই সড়কের পাশে অবস্থিত হওয়ায় বিদ্যালয়টির যোগাযোগ ব্যবস্থা উন্নত। জিওগ্রাফিক্যাল অবস্থান ২৪°১৯'০৩.৪"উত্তর ও ৯১°১৯'২৯.৫"পূর্ব।   শিক্ষা ব্যবস্থা রাঢ়িশাল করাব উচ্চ বিদ্যালয়টি মাধ্যমিক স্তর(এসএসসি) পর্যন্ত শিক্ষা প্রদান করে থাকে। বিদ্যালয়টির শিক্ষা ব্যবস্থা যৌথ। একই সাথে ছেলে ও মেয়ে শিক্ষার্থীদের ক্লাস নেওয়া হয়। বিজ্ঞান, মানবিক ও ব্যবসায় শিক্ষা ৩টি গ্রুপ বিদ্যমান। বিদ্যালয়টির দৈনিক কার্যক্রম শুরু হয় সকাল ৯:০০ঘটিকায় এবং শেষ হয় বিকাল ৫:০০ ঘটিকায়। ম্যানেজিং কমিটি দ্বারা বিদ্যালয়টি পরিচালিত হয়।  উপজেলা চেয়ারম্যান ম্যানেজিং কমিটির সভাপতি, প্রধান শিক্ষক সহ-সভাপতি হয়ে থাকেন। ২০১৪ সাল হইতে বিদ্যালয়টি এসএসসি পরীক্ষা কেন্দ্রে পরিণত হয়।   শিক্ষা সহায়ক কার্যক্রম প্রশাসনিক ভবন পিছনে একটি খেলার মাঠ আছে। বিদ্যালেয়র সকল বার্ষিক ক্রীড়া প্রতিযোগিতা প্রতি বছর এখানেই অনুষ্ঠিত হয়। কখনও কখনও আন্তঃ-বিদ্যালয় প্রোগ্রাম এই মাঠটিতে অনুষ্ঠিত হয়। ভিন্ন ভিন্ন বিদ্যালয়েরর ছাত্ররা এখানে আসে তাদের বিদ্যালয়ের হয়ে প্রতিযোগিতায় অংশ নিতে। মুসলমান ছাত্রদের জন্য একটি মসজিদ রয়েছে এবং হিন্দু শিক্ষার্থীরাও বার্ষিক সরস্বতী পূজা আয়োজন করছে। বার্ষিক ক্রীড়া প্রতিযোগিতায় ছাত্রছাত্রীরা তাদের বয়স ও শ্রেণী অনুযায়ী অংশগ্রহণ করতে পারে।  জানুয়ারী ৩০, ২০১৫ অনুষ্ঠিত প্রথম ছাত্র পুনর্মিলনী। মাননীয় সংসদ সদস্য এডভোকেট মোঃ আবু জাহির বিদ্যালয়টিকে এক বছরের মধ্যে কলেজে উন্নীত করার আশ্বাস দেন তার সরকারের পক্ষ থেকে।  বিগত কয়েক বছরের সাফল্য বছর অনুযায়ী পাশের হার https://www.sohopathi.com/rarhishal-karab-high-school/#result বছর  পরীক্ষার্থী  পাশের সংখ্যা  পাশের হার %  এ+২০১৮  ১৯৯  ১৭৫  ৮৮%  ০২০১৭  ১৬৯  ১৩২  ৭৪%  ২২০১৬  ১৭৬  ১৫৭  ৮৯%  ০২০১৫  ১৫২  ৮০  ৫৩%  ১২০১৪  ১২৭  ১১২  ৮৮%  ২২০১৩  ১১৪  ১০০  ৮৮%  ১২০১২  ১১২  ৯৯  ৮৮%  ১২০১১  ১০৩  ৯৩  ৯০%  ১২০১০  ৮০  ৫৬  ৭০%  ০২০০৯  ৭৯  ৫৭  ৭২%  ৮  চিত্রশালা  তথ্যসূত্র  বিষয়শ্রেণী:হবিগঞ্জ জেলার বিদ্যালয় বিষয়শ্রেণী:১৯৪৩-এ প্রতিষ্ঠিত শিক্ষাপ্রতিষ্ঠান
লুই ব্রেল (; , ; জন্ম: ৪ জানুয়ারি, ১৮০৯ - মৃত্যু: ৬ জানুয়ারি, ১৮৫২) একজন ফরাসী আবিষ্কারক ও শিক্ষক। ফ্রান্সের কুপভ্রে এলাকায় তিনি জন্মগ্রহণ করেন। তিন বছর বয়সে অন্ধ হয়ে যাবার পর বিশ বছর বয়সে তিনি অন্যান্য অন্ধ ব্যক্তিদেরকে শিক্ষা দিতে অগ্রসর হন। এরপর এক বছরের মধ্যে অন্ধ ও দৃষ্টি প্রতিবন্ধী ব্যক্তিদের সহায়তা ও কল্যাণার্থে তিনি ব্রেইল পদ্ধতি আবিষ্কারের মাধ্যমে বৈপ্লবিক পরিবর্তন আনয়ণ করেছেন। দৃষ্টি নিবদ্ধ হওয়া ছাড়াই এক থেকে ছয়টি বিন্দুতে অঙ্গুলী নির্দেশনা ও স্পর্শের মাধ্যমে বিশ্বের লাখো লাখো অন্ধ ব্যক্তিগণ শিক্ষণ প্রক্রিয়ায় অংশগ্রহণপূর্বক তাদের লেখনী কিংবা পড়ার কাজ সম্পন্নপূর্বক যোগাযোগ প্রক্রিয়া সম্পাদন করে থাকেন। অদ্যাবধি এ পদ্ধতিটি বিশ্বের সর্বত্র পরিচিতি পেয়েছে ও প্রচলিত সকল ভাষায় গ্রহণ করা হয়েছে।   প্রারম্ভিক জীবন  ব্রেল একজন চামড়া ব্যবসায়ীর সন্তান ছিলেন। চার সন্তানের মধ্যে তিনি ছিলেন সর্বকনিষ্ঠ। তিন বছর বয়সে অন্ধ হয়ে যান তিনি। আকস্মিকভাবে এক চোখে সুঁইয়ের গুঁতো লেগে যায়। ঐ সময় এন্টিবায়োটিকের প্রচলন না থাকায় ক্ষতিগ্রস্ত চোখ সংক্রমিত হয়। এটি বিস্তৃত হয়ে অপর চোখকেও আক্রান্ত করে। ফলশ্রুতিতে তিনি অন্ধ হয়ে যান চীরকালের জন্যে। দশ বছর বয়সে অন্ধদের উপযোগী রাজকীয় শিক্ষাপ্রতিষ্ঠানে ভর্তি হন। ব্রেল মেধাবী ছাত্র হিসেবে পরিচিত ছিলেন। বিজ্ঞান এবং সঙ্গীতে দক্ষতা দেখান। পরবর্তীতে চার্চের অর্গ্যান যন্ত্রবাদক হিসেবে যোগদান করেন। যুবকদের অন্ধ প্রতিষ্ঠানের শিক্ষকও ছিলেন তিনি।   মহাপ্রয়াণ  ব্রেল শৈশব থেকে সর্বদাই অসুস্থ অবস্থায় দিনাতিপাত করেন যা প্রাপ্তবয়স্ক হওয়া পর্যন্তও একই অবস্থায় ছিলেন। চল্লিশ বছর বয়সে যক্ষ্মা রোগ ধরা পড়লে তিনি অবসর গ্রহণ করেন। শারীরিক অবস্থার গুরুতর অবনতি হতে থাকলে কুপভ্রে এলাকায় তার পারিবারিক বাসভবনে নিয়ে আসা হয়। জন্মদিন অতিক্রান্ত হবার দুই দিন পর ১৮৫৩ সালে লুই ব্রেল ৪৩ বছর বয়সে যক্ষ্মা রোগে আক্রান্ত হয়ে প্যারিসে মৃত্যুবরণ করেন।Farrell, p. 98.   সম্মাননা  কুপভ্রে এলাকায় অবস্থিত ব্রেলের শৈশবকালীন বাড়ীটিকে ঐতিহাসিক ভবন তালিকায় অন্তর্ভুক্তিসহ লুইস ব্রেল যাদুঘররূপে গড়ে তোলা হয়েছে। শহরের চত্ত্বরে বৃহৎ আকৃতির স্মৃতিস্তম্ভ রয়েছে। এ স্মৃতিস্তম্ভটি ব্রেল স্কয়ার নামে পরিচিত।Farrell, p. 97. ১৯৫২ সালে তার মৃত্যুর শতবার্ষিকীতে তার দেহাবশেষ প্যারিসের প্যানথিওনে স্থানান্তর করা হয়েছে। শ্রদ্ধার্ঘ্য জানাতে তার প্রতীকি অঙ্গস্বরূপ ব্রেলের একটি হাত কুপভ্রেতে নিজ বাড়ীর সম্মুখে সমাহিত করা হয়েছে।  ২০০৯ সালে তার দ্বি-শতবর্ষ জন্মদিন উদ্‌যাপন উপলক্ষে বিশ্বের সর্বত্র যথাযোগ্য মর্যাদার মাধ্যমে বিভিন্ন প্রদর্শনী ও সিম্পোজিয়ামের আয়োজন করা হয়। এতে তার জীবন, কর্ম ও ভূমিকা সম্পর্কে আলোকপাত করা হয়। বেলজিয়াম এবং ইতালিতে দুই ইউরো, ভারতে দুই রূপী এবং মার্কিন যুক্তরাষ্ট্রে এক ডলার মূল্যমানের মুদ্রা প্রকাশ করা হয়।   গ্যালারী চিত্র    তথ্যসূত্র    বহিঃসংযোগ    Valentin Haüy Association   Louis Braille Online Museum - American Foundation for the Blind  বিষয়শ্রেণী:১৮০৯-এ জন্ম বিষয়শ্রেণী:১৮৫২-এ মৃত্যু বিষয়শ্রেণী:১৯শ শতাব্দীর ফরাসি উদ্ভাবক বিষয়শ্রেণী:ফ্রান্সে যক্ষ্মায় মৃত্যু বিষয়শ্রেণী:ফরাসি অন্ধ ব্যক্তি বিষয়শ্রেণী:অন্ধ সঙ্গীতশিল্পী   বিষয়শ্রেণী:লিখন পদ্ধতির উদ্ভাবক বিষয়শ্রেণী:প্যানথীয়ন, প্যারিসে সমাধি বিষয়শ্রেণী:অডিও উচ্চারণ জন্য অনুরোধ (ইংরেজি) বিষয়শ্রেণী:অডিও উচ্চারণ জন্য অনুরোধ (ফরাসি) বিষয়শ্রেণী:ফরাসি রোমান ক্যাথলিক বিষয়শ্রেণী:১৯শ শতাব্দীতে যক্ষ্মায় মৃত্যু
লি জে-ইক (; জন্ম: ২১ মে ১৯৯৯) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান এইচডি ফুটবল ক্লাব এবং দক্ষিণ কোরিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৩ সালে, জে-ইক দক্ষিণ কোরিয়া অনূর্ধ্ব-১৪ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় সাত বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০২২ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন লি জে-ইক ১৯৯৯ সালের ২১শে মে তারিখে দক্ষিণ কোরিয়ার গিয়ংগি-দোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জে-ইক দক্ষিণ কোরিয়া অনূর্ধ্ব-১৪, দক্ষিণ কোরিয়া অনূর্ধ্ব-২০ এবং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। ২০১৩ সালের ৫ই নভেম্বর তারিখে তিনি জার্মানি অনূর্ধ্ব-১৪ দলের বিরুদ্ধে ম্যাচে দক্ষিণ কোরিয়া অনূর্ধ্ব-১৪ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3183178  পরিসংখ্যান আন্তর্জাতিক   দল  সাল  ম্যাচ  গোল দক্ষিণ কোরিয়া  ২০২২  ১  ০ সর্বমোট  ১  ০  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:দক্ষিণ কোরিয়ার আন্তর্জাতিক ফুটবলার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল।  বোধিসত্ত্ব (আলাপ) ১২:৫৬, ৪ জানুয়ারি ২০১৮ (ইউটিসি) বেলাকোবার চমচম   – (অপসারণের প্রস্তাবনা দেখুনলগ দেখুন) () পোড়াবাড়ির চমচম, বেলাকোবার চমচম ইত্যাদি স্থানীয় প্রকারভেদের বিশ্বকোষীয় উল্লেখযোগ্যতা নেই। শুধুমাত্র অঞ্চলভেদে এদের খুবই সামান্য পরিবর্তন পরিলক্ষিত হয়। এই নিবন্ধের বিষয়বস্তুকে মূল চমচম নিবন্ধে উল্লেখ করা যেতে পারে। — ফেরদৌস • ১৩:৫৪, ২৪ ডিসেম্বর ২০১৭ (ইউটিসি) অপসারণের বিরোধিতা করছি। যদি একটি ভৌগোলিক অঞ্চলে একটি মিষ্টির প্রকারভেদ বিশেষভাবে জনপ্রিয় হয় তাহলে তার বিশ্বকোষীয় উল্লেখযোগ্যতা থাকে। তাছাড়া আপনার প্রস্তাবনাটিও ঠিক নয়। আপনি প্রস্তাব করছেন অপসারণের অথচ লিখেছেন সংযুক্তিকরণের কথা। এই যুক্তিতে আপনার প্রস্তাবনাটাই বাতিলযোগ্য। কল্যাণ সরকার (আলাপ) ১৫:৫৩, ২৪ ডিসেম্বর ২০১৭ (ইউটিসি)   চমচম নিবন্ধে এই প্রকারের চমচমের নিবন্ধের উল্লেখ করতে বললেই যদি অপসারণ প্রস্তাবনা যৌক্তিকতা হারায় তাহলে আর বলার কি থাকে।  আরেকটি কথা মনে করিয়ে দেই, অপসারণ প্রস্তাবনা মানেই কিন্তু অপসারণ নয়। গ্রহণযোগ্য যুক্তি কিংবা সম্পাদনা পেলে আমি নিজেই নিজের প্রস্তাবনা ফিরিয়ে নেবো। — ফেরদৌস • ১৬:০৭, ২৪ ডিসেম্বর ২০১৭ (ইউটিসি) বেলাকোবার চমচম যে উপাদান ও প্রস্তুতিগত দিক থেকে সাধারণভাবে চমচম বলে পরিচিত মিষ্টির থেকে আলাদা তাই নিবন্ধেই উল্লিখিত। ‍‍‍‍‍‍‍‍‍‍কল্যাণ সরকার (আলাপ) ১৬:৩৪, ২৪ ডিসেম্বর ২০১৭ (ইউটিসি)   অপসাররণের তীব্র বিরোধিতা করছি। বেলাকবার চমচম পোড়াবাড়ির চমচমের থেকে আলাদা সেটি সুপ্রতিষ্ঠিত। এছাড়াও এর ঐতিহাসিক প্রেক্ষাপট আছে। সেটিও উল্লেখ করা আছে। সুতরাং অপসারণের প্রস্তাব কোন যুক্তিতে? যদি মনে হয় পোড়াবাড়ির চমচমের প্রয়োজনীয়তা আছে তবে সেটিও সমান্তরাল ভাবে করা হয়। ব্যবহারকারী:Ami.bangali  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মুহাম্মদ মুস্তফা আজমি () ছিলেন ভারতীয় হাদিস বিষয়ক পণ্ডিত। ইসলামি গবেষণা এবং ইসলামি সভ্যতা সম্পর্কিত কিছু পশ্চিমা লেখার  জন্য সুপরিচিত, যেমন: ইগনেক গোল্ডজিহর, ডেভিড মারগলিওথ এবং জোসেফ শ্যাচ্ট।   জন্ম ও শিক্ষা  তিনি ১৯৩০ সালে ভারতের মৌ-তে ব্রাহ্মণ হিন্দু পরিবারে জন্মগ্রহণ করেন। আজমি দারুল উলুম দেওবন্দ (১৯৫২) থেকে ধারাবাহিকভাবে ইসলামি শিক্ষা লাভ করেন। এরপর তিনি ১৯৫২ সালে মিশরের আল-আজহার বিশ্ববিদ্যালয়ে যোগদান করেন এবং আরবি ভাষা অনুষদে মাস্টার্স (স্নাতক) করেন এবং আরবি ভাষা শেখানোর জন্য একটি শংসাপত্র (সার্টিফিকেট) অর্জন করেন।   কর্মজীবন  মুহাম্মদ মুস্তফা আজমি বাদশাহ সৌদ বিশ্ববিদ্যালয়ের অধ্যাপক এমেরিটাস ছিলেন, যেখানে তিনি ইসলামি শিক্ষা বিভাগের সভাপতিত্ব করেন। তিনি কাতারের জাতীয় পাবলিক লাইব্রেরির কিউরেটর, উম্মুল-কুরা বিশ্ববিদ্যালয়ের সহযোগী অধ্যাপক, মিশিগান বিশ্ববিদ্যালয়ের ভিজিটিং প্রফেসর (অ্যান আর্বোর), অক্সফোর্ডের সেন্ট ক্রস কলেজের ভিজিটিং ফেলো, প্রিন্সটন বিশ্ববিদ্যালয়ের ইসলামিক স্টাডিজের অধ্যাপক এবং কলোরাডো বিশ্ববিদ্যালয়ের ভিজিটিং স্কলার হিসেবে দায়িত্ব পালন করেন।Azami, M. M. (2003). The History of the Qur'anic Text from Revelation to Compilation: A Comparative Study with the Old and New Testaments. Leicester: UK Islamic Academy. .  তিনি ওয়েলস বিশ্ববিদ্যালয়ের ট্রিনিটি সেন্ট ডেভিডে ইসলামি শিক্ষা অনুষদের সম্মানিত ফেলো ছিলেন।   পুরস্কার ও সম্মাননা  ১৯৮০ সালে তিনি ইসলামি শিক্ষার জন্য বাদশাহ ফয়সাল আন্তর্জাতিক পুরস্কার প্রাপ্ত হন। আজমির অধিকাংশ কাজ হাদিস সাহিত্যের উপর পাশ্চাত্য বৃত্তিকে চ্যালেঞ্জের উপর। বিশেষ করে এই বাস্তবতাকে তুলে ধরে যে মুসলিম নবী মুহাম্মদের জীবদ্দশায় হাদিসের উপর তীব্র সাহিত্য কর্মকাণ্ড ছিল তার উৎসাহে।   রচনাবলি  প্রারম্ভিক হাদিস সাহিত্য অধ্যয়ন হাদিস পদ্ধতি ও সাহিত্য কোরআন শরীফের ইতিহাস উন্মোচন থেকে সংকলন: পুরাতন ও নতুন টেস্টামেন্টের সাথে একটি তুলনামূলক গবেষণা স্ক্যাচট অফ অরিজিনস অফ মুহামেডান জুরিসপ্রুডেন্স দিরসাত ফীল হাদিস আন-নববি কুত্তাবুন নবী মানহাজুন নাক্ব্দ 'ইনদাল মুহাদ্দিসীন আল মুহাদ্দিসুন মিনাল ইয়ামামাহ্  তার আগামী কাজের মধ্যে রয়েছে কুরআনিক চ্যালেঞ্জ: একটি প্রতিশ্রুতি পূরণ এবং ইসনাদ প্রণালী: এর উৎপত্তি এবং সত্যতা।   সম্পাদিত বই   আল ইলাল  কিতাবুত-তাময়ীজ  মাগাজি রাসুলুল্লাহ্  মুয়াত্তা মালেক  সহিহ ইবনে খুজাইমা  সুনান ইবনে মাজাহ   মৃত্যু  মুহাম্মদ মুস্তফা আজমি ২০ ডিসেম্বর, ২০১৭ তারিখে ৮৭ বছর বয়সে মৃত্যুবরণ করেন।   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:২০১৭-এ মৃত্যু বিষয়শ্রেণী:লেখক বিষয়শ্রেণী:ভারতীয় মুসলিম বিষয়শ্রেণী:অক্সফোর্ড অভিধান বিষয়শ্রেণী:দেওবন্দি ব্যক্তি বিষয়শ্রেণী:মুহাদ্দিস বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:মিশিগান বিশ্ববিদ্যালয়ের শিক্ষক বিষয়শ্রেণী:ইউনিভার্সিটি অব কলোরাডো বোল্ডারের শিক্ষক বিষয়শ্রেণী:বাদশাহ সৌদ বিশ্ববিদ্যালয়ের শিক্ষক বিষয়শ্রেণী:২০শ শতাব্দীর ভারতীয় মুসলিম
২০২২ সৌদারি কাপ ছিল একটি আন্তর্জাতিক ক্রিকেট সিরিজ যেটি ২০২২ সালের জুলাই মাসে সিঙ্গাপুরে অনুষ্ঠিত হয়। সিরিজে মালয়েশিয়া নারী ক্রিকেট দল স্বাগতিক সিঙ্গাপুরের বিপক্ষে তিনটি টোয়েন্টি২০ আন্তর্জাতিক (টি২০আই) ম্যাচ খেলে। সিঙ্গাপুর ও মালয়েশিয়া দলের অংশগ্রহণে সৌদারি কাপ ২০১৪ সাল থেকে নিয়মিত আয়োজিত হয়ে আসছে। ২০১৯ সালে সৌদারি কাপের সর্বশেষ আসর অনুষ্ঠিত হয়েছিল। সে আসরসহ পূর্বের প্রতিটি আসরেই বিজয়ী হয়েছিল মালয়েশিয়া।  সিরিজটিতে ৩–০ ব্যবধানে জয়ী হয়ে নিজেদের জয়ের ধারা অব্যাহত রাখতে সমর্থ হয় মালয়েশিয়া।  দলীয় সদস্য    শাফিনা মহেশ (অধি.) (উই.)  আডা ভাসিন (উই.)  ইশিতা শুক্লা  চতুরানি আবেরত্নে  চেন স্যিহুয়া  জোসেলিন পুরাণকরন  জোহানা পুরাণকরন  দিব্যা গণেশন কৃষ্ণন  ধবিনা শর্মা  ধ্বনি প্রকাশ (উই.)  বিনু কুমার  রিয়া ভাসিন  রোশনী রমেশ  সৌম্য গুরুসিংহ (উই.) উইনিফ্রেড দুরাইসিংগম (অধি.)  আইনা নাজওয়া (উই.)  আইনা হামিজাহ বিনতে হাশেম  আমালিন সোরফিনা  আয়েশা এলিসা  এলসা হান্টার  ওয়ান জুলিয়া (উই.)  জমাহিদায়া ইনতান  জুমিকা আজমি  ধনুশ্রী মুহুনন  নিক নুর আদিলা  নুর আরিয়ানা নাতশা  নুর দানিয়া শুহাদা  নুরিলিয়া নাতাশা  মাস এলিসা ইয়াসমিন  সাশা আজমি  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা মালয়েশিয়া ২০২২
তমা শিরো (; জন্ম: ১৫ সেপ্টেম্বর ১৯৯৭) হলেন একজন ফরাসি তীরন্দাজ, যিনি ফ্রান্সের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  শিরো ফ্রান্সের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন তমা শিরো ১৯৯৭ সালের ১৫ই সেপ্টেম্বর তারিখে ফ্রান্সের কর্বিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন শিরো ফ্রান্সের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৪টি ১০ পয়েন্ট অর্জন করে সর্বমোট ৬৭৬ পয়েন্ট নিয়ে তিনি ৯ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৬তম স্থান অধিকারী কলম্বিয়ার আন্দ্রেস এর্নান্দেসের মুখোমুখি হয়েছিলেন, যেখানে তিনি ৭–১ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে মেতে গাজোজের কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি বাপ্তিস্ত আদিস এবং জঁ-শার্ল ভালাদোঁ সাথে ফরাসি দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ১০২টি ১০ পয়েন্ট অর্জন করে সর্বমোট ২০২৫ পয়েন্ট নিয়ে ২য় স্থান অধিকার করেছিল। অতঃপর কোয়ার্টার-ফাইনালে তারা ইতালিকে ৬–২ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে তুরস্কের বিরুদ্ধে ৫–৪ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা দক্ষিণ কোরিয়ার কাছে পরাজিত হয়ে রৌপ্য পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি পুরুষ তীরন্দাজ বিষয়শ্রেণী:ফ্রান্সের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০১৯ ইউরোপিয়ান গেমসের তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:তীরন্দাজীতে অলিম্পিক পদক বিজয়ী বিষয়শ্রেণী:তীরন্দাজীতে ইউরোপিয়ান গেমসের পদক বিজয়ী বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:অলিম্পিক রৌপ্যপদক বিজয়ী ফরাসি
থাম্ব|মহাপ্রসাদ (বড়) রসোই ঘর হল ভারতের ওড়িশা রাজ্যের পুরী জগন্নাথ মন্দিরের একটি ঐতিহ্যবাহী পাকশালা। এটি বিশ্বের দ্বিতীয় বৃহত্তম পাকশালা।    প্রসাদ রন্ধন করা হয় সৌর ( মহাসৌর বা সুপকার নামেও পরিচিত) সম্প্রদায়ের দ্বারা যাদের মন্দিরের শুরু থেকে দায়িত্ব দেওয়া হয়েছিল। রোসঘরে  রান্না করা খাদ্য নিরামিষ এবং পেঁয়াজ, রসুন, আলু এবং লাউ ব্যবহার নিষিদ্ধ।  কুড়ুয়া নামে পরিচিত এক বিশেষ ধরনের মাটির পাত্র রন্ধনকার্যে ব্যবহৃত হয়। রান্নাঘরের কাছে গঙ্গা ও যমুনা  নামক দুটি কূপের পানি রান্নার কাজে ব্যবহৃত হয়। ,  এবং   সহ ৫০০ এরও বেশি প্রকারের খাদ্য রান্না করা হয় যা জগন্নাথ, বলভদ্র এবং সুভদ্রাকে মন্দিরের পাদদেশ রত্নবেদীতে এবং দিনে পাঁচবার পাদদেশ ভোগ মণ্ডপে অর্পণ করা হয়। চপনভোগ, ৫৬ প্রকারের রান্না করা খাদ্য প্রায় প্রতিদিনই দেওয়া হয়। জগন্নাথকে নিবেদনের পর সেই প্রসাদ আনন্দবাজারে  অব্ধ হিসেবে বিক্রয় করা হয়। আনন্দ বাজার হল একটি মুক্ত বাজার বা মুক্তাঙ্গন যা মন্দির কমপ্লেক্সের অভ্যন্তরে সিংহদ্বারের (প্রধান প্রবেশদ্বার) উত্তর-পূর্বে অবস্থিত। রোসাঘরে প্রতিদিন ৫০০০-১০০০০ জনের খাবার রান্না করা হয়। বিশেষ অনুষ্ঠানে ১ কোটিরও বেশি মানুষের খাবার রান্না করা হয়।   পাকশালা থেকে খাবার বের করার জন্য দুটি পথ রয়েছে-প্রথমটি বৃহত্তর কোঠা ভোগ এবং ছত্র ভোগের জন্য ভোগ মণ্ডপ , অন্যটি কোঠা ভোগ নৈবেদ্যের জন্য মন্দিরের অভ্যন্তরীণ স্থানে যায়। সৌর  ছাড়া কাউকে রান্নাঘরের কাছে যেতে দেওয়া হয় না বা এমনকি খাবার স্পর্শ করার অনুমতি দেওয়া হয় না যতক্ষণ না প্রস্তুত খাদ্য মন্দিরে নিবেদন করা হয়।    অবস্থান   রসোইঘর মন্দিরের দক্ষিণ-পূর্বে বাহিরের প্রাঙ্গণে অবস্থিত।    রন্ধনস্থান   রন্ধনস্থানটি ১৫০ ফুট লম্বা, ১০০ ফুট চওড়া এবং প্রায় ২০ ফুট উঁচু। এতে ২৫০টি মাটির চুলা সহ ৩২টি কক্ষ রয়েছে। প্রায় ৬০০ জন পাচক এবং ৪০০ জন সহকারী একসাথে প্রতিদিন রান্না করে। রন্ধনশালায় তিন ধরণের চুলা রয়েছে; আনা চুলি অন্নের চুলা, আহিয়া চুলি এবং পিঠা চুলি মিষ্টান্ন চুলা। অন্নের চুলা ৪ ফুট লম্বা ২.৫ ফুট চওড়া এবং ২ ফুট উঁচু। দুটি অন্নের চুলার মধ্যে যে আয়তক্ষেত্রাকার স্থান তৈরি হয়েছে তাকে অহিয়া বলা হয়। মসুর ডাল এবং অন্যান্য তরকারি যেমন বেসারা, মহুর অহিয়া চুলিতে রান্না করা হয়। রোসাঘরে দশটি সিমেন্টের পিঠা চুলি রয়েছে।    ইতিহাস    কিংবদন্তি  কিংবদন্তি বলে, মহাসৌরের কাজটি লক্ষ্মী দ্বারা তত্ত্বাবধান করা হয় যেখানে রান্নার প্রতি লক্ষ্মীর কোনো অসন্তুষ্টি থাকলে তাৎক্ষণিকভাবে তা সমাধিস্থ করা এবং পুনরায় নতুনভাবে রন্ধন শুরু করার প্রথা রয়েছে।    আরও দেখুন  জগন্নাথ মন্দির, পুরী জগন্নাথ   তথ্যসূত্র   বিষয়শ্রেণী:জগন্নাথ বিষয়শ্রেণী:রান্নাঘর
কম্পিউটিংয়ে মিনিমালিজম হলো হার্ডওয়্যার ও সফটওয়্যার ডিজাইনে মিনিমালিস্ট মূলনীতি ও ভাবাদর্শের প্রয়োগ। এ দিক থেকে, মিনিমালিজম হলো এমন সিস্টেম ডিজাইন করা যা যতটুকু সম্ভব ন্যূনতম হার্ডওয়্যার ও সফটওয়্যার রিসোর্স ব্যবহার করে।  ব্যবহার ব্যবহারকারীকে সংশয়ে ফেলতে পারে এমন বাটন ও ডায়লগ বক্স সরানোর মাধ্যমে ডেভেলপাররা ব্যবহারকারী ইন্টারফেস তৈরী করতে পারে। মাঝেমধ্যে মিনিমালিজম দৃশ্য শিল্পেও ব্যবহার করা হয়, বিশেষত হার্ডওয়্যার ডিভাইসের ইন্ডাস্ট্রিয়াল ডিজাইন অথবা সফটওয়্যার থিমে।  কিছু ডেভেলপার এমন প্রোগ্রাম তৈরী করার চেষ্টা করেছে, যা অল্প কিছু লাইনের কোডে নির্দিষ্ট একটি কার্য নির্বাহ করতে সক্ষম অথবা নির্দিষ্ট একটি প্ল্যাটফর্মে সবচেয়ে ক্ষুদ্র আয়তনের কম্পাইল্ড এক্সিকিউটেবল ফাইল তৈরী করা। কিছু গ্নু/লিনাক্স ডিস্ট্রিবিউশন মিনিমালিজমকে তাদের একটি লক্ষ্য হিসেবে উল্লেখ করে। আলপিন লিনাক্স, আর্চ লিনাক্স, পাপ্পি লিনাক্স, বোধি লিনাক্স, ক্রাঞ্চব্যাং লিনাক্স, ডাইমবোলিক এবং ড্যাম স্মল লিনাক্স তেমনই কিছু ডিস্ট্রো। ইউনিক্স সিস্টেমের প্রাথমিক উন্নয়নও কম-ক্ষমতাসম্পন্ন হার্ডওয়্যারে হয়েছিলো। ড্যানিস রিচি ও কেন থম্পসনের মতে এটিই ডিজাইনে শৈল্পিকতা এনেছিলো।   তথ্যসূত্র  বিষয়শ্রেণী:সফটওয়্যার উন্নয়ন দর্শন বিষয়শ্রেণী:কম্পিউটারের শ্রেণি
আমিন আল-হিন্দি (১৯৪০ – ১৭ আগস্ট, ২০১০) ফিলিস্তিনি কর্তৃপক্ষের একজন গোয়েন্দা প্রধান ছিলেন। তিনি ব্ল্যাক সেপ্টেম্বর জঙ্গি আন্দোলনের একজন নেতা ছিলেন। ১৯৭২ সালের গ্রীষ্মকালীন অলিম্পিকে মিউনিখে ১১ জন ইসরায়েলি ক্রীড়াবিদ এবং কোচ হত্যার সাথে জড়িত থাকার অভিযোগে তাকে অভিযুক্ত করা হয়েছিল।যার ফলে  হন।  হিন্দি ১৯৪০ সালে গাজা শহরে জন্মগ্রহণ করেন। তিনি ১৯৫৯ সালে আরাফাতের প্রতিষ্ঠিত ফাতাহ আন্দোলনে ইয়াসির আরাফাতের সাথে সক্রিয়ভাবে ভূমিকা রেখেছিলেন।Kershner, Isabel. "Amin al-Hindi, Former Palestinian Intelligence Chief, Dies at 70", The New York Times, August 18, 2010. Accessed August 19, 2010.  দ্য নিউ ইয়র্ক টাইমস তার শোকবার্তায় হিন্দিকে "ব্ল্যাক সেপ্টেম্বর মিউনিখে হামলায় সংগঠকের ভূমিকা পালন করেছিলেন" বলে সন্দেহ করেছে।এ হামলায় ১৯৭২ সালের গ্রীষ্মকালীন গেমসে ইসরায়েলি অলিম্পিক দলের প্রতিনিধিত্বকারী ১১ জন ক্রীড়াবিদ এবং কোচ নিহত হন, যাদের ১৯৭২ সালের ৫ সেপ্টেম্বর সকালে অলিম্পিক গ্রামে জিম্মি করে রাখা হয়েছিল। ইসরায়েলি নিরাপত্তা বাহিনী গণহত্যার সাথে জড়িত বলে সন্দেহ করা ব্যক্তিদের ধারাবাহিক হত্যাকাণ্ড চালিয়েছে। হিন্দি কখনও হামলায় তার জড়িত থাকার কথা স্বীকার করেননি এবং মিউনিখ গণহত্যার পরিকল্পনাকারী, স্থপতি এবং মাস্টারমাইন্ড হিসেবে পরিচিত ফিলিস্তিনি জঙ্গি আবু দাউদের মৃত্যুর পর হামলার পরিকল্পনায় জড়িত শেষ জীবিত ব্যক্তি ছিলেন তিনি।Staff. "Last Palestinian tied to 1972 Munich attack dies", Agence France-Presse, August 18, 2010. Accessed August 19, 2010.Staff. "Former PA intelligence commander dies at 70" , Ma'an News Agency, August 18, 2010. Accessed August 19, 2010.  ১৯৯০-এর দশকে অসলো চুক্তির পর ইসরায়েল তাকে নির্বাসন থেকে ফিরে আসার অনুমতি দেয়। তিনি ফিলিস্তিনি কর্তৃপক্ষের একজন ঊর্ধ্বতন কর্মকর্তা হিসেবে নিযুক্ত হন এবং ২০০৫ সাল পর্যন্ত ফিলিস্তিনি জেনারেল সিকিউরিটি অ্যান্ড ইন্টেলিজেন্স সার্ভিসের কমান্ডার হিসেবে দায়িত্ব পালন করেন। এই সময় তিনি ইসরায়েলি সামরিক ও নিরাপত্তা বাহিনীর সাথে ঘন ঘন যোগাযোগ রাখতেন।  ফিলিস্তিনি সংবাদ সংস্থা ওয়াফা জানিয়েছে যে, আল-হিন্দি ২০১০ সালের ১৭ আগস্ট জর্ডানের আম্মানে লিভার ক্যান্সার এবং অগ্ন্যাশয়ের ক্যান্সারের কারণে ৭০ বছর বয়সে মারা যান।Staff. "Munich Massacre Terrorist - Amin Al-Hindi, Dies", Arutz Sheva, August 18, 2010. Accessed August 19, 2010. তার মরদেহ জর্ডান থেকে পশ্চিম তীরে নিয়ে যাওয়া হয় যেখানে মাহমুদ আব্বাসের রাষ্ট্রপতির সদর দপ্তরে তাকে সম্মান জানাতে অনুষ্ঠানের আয়োজন করা হয়। এরপর তার মৃতদেহ ইসরায়েলের মধ্য দিয়ে গাজায় দাফনের জন্য স্থানান্তরিত করা হয়।  তার গাজা জানাজায় ফাতাহ কেন্দ্রীয় কমিটি এবং ফাতাহ বিপ্লবী কাউন্সিলের সদস্যরা উপস্থিত ছিলেন। আল-রিমাল পাড়ায় তার বাড়ি থেকে কাতিবা মসজিদ পর্যন্ত একটি মিছিল বের হয়।  তথ্যসূত্র   বিষয়শ্রেণী:ফিলিস্তিনি যোদ্ধা বিষয়শ্রেণী:গাজা শহরের ব্যক্তি বিষয়শ্রেণী:মিউনিখ গণহত্যা বিষয়শ্রেণী:ফাতাহর সামরিক কমান্ডার বিষয়শ্রেণী:যকৃতের ক্যান্সারে মৃত্যু বিষয়শ্রেণী:২০১০-এ মৃত্যু বিষয়শ্রেণী:১৯৪০-এ জন্ম
আলফ্রেড র্যাভেনক্রফট কেনেডি (১৮৭৯-১৯৪৩) Tatham family history SaxonLodge প্রেস্টনের ইউনাইটেড কিংডম হাউস অফ কমন্স নির্বাচনী এলাকার একজন রক্ষণশীল সংসদ সদস্য ছিলেন যিনি পরে কাউন্টি কোর্টের বিচারক হন।  সংসদে থাকাকালীন তিনি জিজ্ঞাসা করেছিলেন যে গ্রামীণ সম্পত্তি সমর্থনকারী একটি বিল পেশ করা যেতে পারে কিনা।Rural Cottage People Hansard Archive তিনি ইটন কলেজে অধ্যয়ন করেন এবং ১৯০৩ সালে বারে ডাকেন।  তিনি পররাষ্ট্র ও কমনওয়েলথ অফিসে আইন উপদেষ্টা হিসেবে নিযুক্ত ছিলেন।Extract from "Discipline and Power" Google Books search for "Discipline and Power"   তথ্যসূত্র    বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৯৪৩-এ মৃত্যু বিষয়শ্রেণী:১৮৭৯-এ জন্ম
ইয়াচেক গোরালস্কি (জন্ম: ২১ সেপ্টেম্বর ১৯৯২) হলেন পোল্যান্ডের একজন পেশাদার ফুটবলার, যিনি বেলজীয় প্রথম লিগের ক্লাব পিএফসি লুদোগোরেৎস রাজগার্দ এবং পোল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন।   আন্তর্জাতিক ক্যারিয়ার  ২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।   ক্যারিয়ার পরিসংখ্যান   আন্তর্জাতিক   পোল্যান্ডসালম্যাচগোল২০১৬১০২০১৭১০২০১৮১০মোট৩০   সম্মাননা   ক্লাব  লুদোগোরেৎস  বুগেরিয়ান লিগ: ২০১৭–১৮   তথ্যসূত্র    বহিঃসংযোগ       বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় ফুটবলার বিষয়শ্রেণী:পোল্যান্ডের আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:জাগিয়েল্লোনিয়া বিয়ালাইস্টক খেলোয়াড় বিষয়শ্রেণী:পোলীয় প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব কাইরাতের খেলোয়াড় বিষয়শ্রেণী:ভিএফএল বোখুমের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:কাজাখস্তানে প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব লুদোগোরেৎস রাজগ্রাদের খেলোয়াড়